cyanic-selkie/wikianc huggingface dataset:
Hurtigløp på skøyter under Vinter-OL 1998 – 500 meter herrer
Rekorder
500 meter
2 x 500 meter Offisielle verdensrekorder ble ikke godkjent for øvelsen 2 x 500m før senere.
Resultater
f = fall NF2 = dnf = startet, ikke fullført løp 2 NS2 = NS = ikke startet i løp 2 DQ1 = DQ = Diskvalifisert løp 1
Par rekkefølge
Utvalgte løpere i par nr.
1. par Ermanno Ioriatti, ITA – Ukjent bane og parkamerat 14. par Casey FitzRandolph, USA – Ukjent bane og parkamerat 18. par Kevin Overland, CAN – Ukjent bane og parkamerat 19. par Hiroyasu Shimizu, JAP – Ukjent bane og parkamerat
Raskeste 100 m
De 10 raskeste tidene ved 100 meter -passering.
Par rekkefølge
Utvalgte løpere i par nr. Løpere med indre bane listet først.
1. par Zsolt Baló, HUN – Ids Postma, NED 2. par Aleksandr Kibalko, RUS – Ukjent parkamerat 4. par Davide Carta, ITA – Ukjent parkamerat 5. par Ukjent parkamerat – Marc Pelchat, USA 8. par Christan Breuer, GER –  Ukjent parkamerat 11. par Ukjent parkamerat – Jan Bos, NED 12. par Michael Künzel, GER – Ukjent parkamerat 13. par Roger Strøm, NOR – Ukjent parkamerat 15. par Jeremy Wotherspoon, CAN – Ukjent parkamerat 20. par Hiroyasu Shimizu, JAP – Ukjent parkamerat
Raskeste 100 m
De 10 raskeste tidene ved 100 meter -passering
Gaskkasbákti
Gaskkasbákti (2043 moh.) er et fjell nord for Kebnekaise i svensk Lappland. Fjellet er forbundet med den høyere Kaskasatjåkka med en skarp egg. Ved foten af Gaskkasbákti ligger bresjøen Darfáljávri og den meteorologisk-glasiologiske forskningsstasjonen Tarfala forskningsstation.
Armored
Armored er en amerikansk actionfilm fra 2009, regissert av Nimród Antal. Manus ble skrevet av James V. Simpson.
Hovedrollene spilles av blant andre Matt Dillon, Jean Reno og Laurence Fishburne. Filmen ble sluppet i USA 4. desember 2009.
Handlingsreferat
Tyler Hackett (spilt av Columbus Short) er en tidligere militærveteran, og nå medlem av sikkerhetsselskapet Eagle Shield - som blant annet arbeider med pansret transport. Tyler er også den juridiske vergen for sin yngre bror Jimmy (spilt av Andre Kinney) etter at begge foreldrene deres døde. Han mottar stadige brev om forestående tvangssalg av hjemmet sitt. I tillegg myndighetene å plassere Jimmy i et fosterhjem, på grunn av hans skulking fra skolen - og det de mener er Tylers manglende evne til å ta vare på ham tilstrekkelig.
Tyler blir kontaktet av Mike Cochrane (spilt av Matt Dillon) en medarbeider, og blir informert om Mikes planer om å stjele penger (42 millioner dollar) som skal overføres fra Federal Reserve, til en rekke lokale banker. Men Tyler avslår tilbudet om å delta i denne forbrytelsen. Neste morgen, etter å ha mottatt forsikringer fra Mike om at ingen skal bli skadet, går Tyler motvillig med på å delta. Mannskapet, på seks personer, frakter lastebilen til et forlatt stålverk. Men planen deres blir snart kompromittert når en hjemløs mann som holder til ved fabrikken observerer dem. Baines (spilt av Laurence Fishburne) skyter det potensielle vitnet. Opprørt over dette barrikaderer Tyler seg inne i lastebilen, sammen med de resterende pengene som de ikke hadde rukket å fjerne fra lastebilen enda.
Etter et forsøk på å flykte mislyktes, utløser Tyler lastebil-alarmen. Denne alarmen får oppmerksomheten til Jake Eckehart (spilt av Milo Ventimiglia) ansatt ved det lokale sheriff-kontoret. De gjenværende tyvene planlegger å bryte seg inn i lastebilen med makt, ved å ødelegge dør-hengslene. Jake ankommer i det Ty gjenoppretter strømmen til lastebilens alarm. Men Baines skyter Jake. Samtidig som tyvene blir distrahert, blir Jake hjulpet inn i lastebilen av Tyler. En annen med-skyldig Dobbs (spilt av Skeet Ulrich) begynner også å få kalde føtter angående operasjonen, og blir enig med Tyler om å fjerne en sikring fra fra motoren.
Men Dobbs blir oppdaget når han forsøker å sette den tilbake, og Palmer knivstikker ham til døde. Samtidig som de andre tyvene fortsetter å fjerne dør-hengslene, dekker Tyler over de innvendige vinduene med resten av pengene. Han bruker også Jakes radio, i et forsøk på å kontakte myndighetene for å få hjelp. Dette blir oppdaget av Palmer, men Tyler er i stand til å overbevise Palmer om at det de holder på med ikke er riktig. Palmer velger å begå selvmord. De gjenværende tyvene avslører deretter at de har en kidnappet Jimmy, for å at Tyler hjelper dem. Tyler etterkommer deretter kravene deres.
Girlander
Girlander, fra fransk, guirlande (blomsterkrans), er et klassisk motiv som består av blader, blomster eller frukter bundet sammen i en hengende lenke. Til høytider utsmykket man i antikken templenes alter og triumfbuer med slike blomsterlenker. Motivet ble siden tatt opp i billedkunsten. Siden renessansen har motivet blitt anvendt som et dekorelemement. Man finner bruk av girlandere i arkitekturens ornamentikk og motivet var spesielt mye brukt i Louis-seize-stilen.
Fra sent 1700-tall, men særlig fra 1800-tallet, finnes det i mange våpenskjold en girlander på hver side av hjelmen i stedet for et hjelmklede som ellers er vanlig. Hver girlander kommer da ut eller ned fra hjelmen, den går ut til et punkt eller en ring på hver side av hjelmen, med girlanderne hengende ned så langt som til skjoldets nederste del. Dette kan vi se i mange segl for privatpersoner og i andre våpenavbildninger, bl.a. i seglene på den norske Grunnloven 17. mai 1814 for Lars Johannes Irgens og Gregers Winther Wulfsberg.
Conrad Langaard (tennisspiller)
Conrad Langaard (født 6. august 1890, død 24. desember 1950) var en norsk tobakksfabrikant og tennisutøver som representerte Oslo Tennisklub og var med i tre olympiske leker. En dyktig pistolskytter var han også.
Liv og virke
Han var sønn av fabrikkeier og generalkonsul Rasmus Agerup Langaard (1860–1908) og Laura Nannestad Holmboe (født 1869). Faren drev tobakksfabrikken som farfaren Conrad Langaard (1823–1897) hadde fått i gang. Da faren døde i 1908 var arvingen Conrad Langaard bare 18 år, så hans formelle overtagelse av tobakksbedriften måtte vente til han blev myndig i 1911.
Etter norske fohold var fabrikken han overtok en stor bedrift. I 1913 arbeidet 630 funksjonærer og arbeidere i firmaet. Han drev virksomheten i 42 år til sin død i 1950, da hans sønn, Rasmus Langaard (født 1925), overtok.
Pan (tidsskrift)
Pan var et norsk erotisk tidsskrift som ble utgitt av Magasinet for Alle i til sammen tolv nummer i årene 1965 og 1966. Bladet hadde brett-ut-piker på midtsiden, sex-stoff, vitser og relativt seriøse artikler. Forfatterne Odd Eidem, André Bjerke og Merete Lie Hoel var blant skribentene til Pan.
Nielsen Norman Group
Nielsen Norman Group (NN/g) er et amerikansk konsulentfirma som hovedsakelig arbeider innen fagfeltene brukergrensesnitt og brukeropplevelse. Selskapet ble grunnlagt i 1998 av Jakob Nielsen og Don Norman. Firmaets mest kjente arbeider inkluderer en analyse av grensesnittet i operativsystemet Windows 8. De har gjort analyser av brukeropplevelse av mobile enheter (inkludert iPad)  og intranett. I 2000 ble Bruce Tognazzini partner i Nielsen Norman Group.
Idde Schultz
Idde Schultz, egentlig Eva Ann-Ida Schultz, født 1. september 1963 i Stockholm, er en svensk tidligere sanger og gitarist. I tillegg til å opptre som soloartist var hun medlem av Lars Winnerbäck s backingband Hovet og i gruppene Docenterna og The Crunch.
Biografi
Fra 1980 til 1983 var Idde Schultz og søsteren Irma Schultz med i bandet Zzzang Tumb. De turnerte også med bandet Reeperbahn. I 1995 hadde Idde Schultz en stor hit i Sverige med sangen «Fiskarna i haven» av Staffan Hellstrand, og hun ga også ut albumet Idde Schultz samme år. Oppfølgeren Vad man gör (och inte gör) kom i 1997. Hun har også samarbeidet med Imperiet, Joakim Thåström, Nasa og Rolf Carlsson, og var vokalist i Torpedoes fra 1990 til 1994.
I årene 2000–2006 var Schultz medlem av "Hovet". Hun har også hatt et prosjekt sammen med Anna Stadling hvor de tolket 1970- og 1980-tallslåter, og dessuten, i et annet prosjekt, samarbeidet hun med Sören "Sulo" Karlsson.
I 2011 fikk hun Ménières sykdom, en kronisk sykdom i det indre øret som til slutt tvang henne til å avslutte musikkarrieren.
Seinere har Idde Schultz jobbet som kunstlærer og yogainstruktør.
Peter Joakim Lassen
Peter J. Lassen (født 24. oktober 1930, død 15. august 2019) var en dansk forretningsmann og kunstsamler. Han er grunnlegger av oppbevaringssystemet Montana Møbler som han startet i 1982.
EM i moderne femkamp 2006
EM i moderne femkamp 2006 (europamesterskapet i moderne femkamp) ble arrangert i Budapest i Ungarn i 2006.
Tour de France 2020
Tour de France 2020 var den 107. utgaven av Tour de France. Rittet skulle opprinnelig starte i Nice 27. juni og avsluttes i Paris 19. juli. På grunn av koronavirusepidemien er rittet forskjøvet til perioden 29. august til 20. september 2020.
Tadej Pogačar vant sammenlagt (foran sin landsmann Primož Roglič), ungdomstrøya, klatretrøya og tre etapper. Han ble første slovener og den nest yngste i historien til å vinne sammenlagt.
Deltakere
176 ryttere fra 30 nasjoner og 22 lag stilte til start i rittet. Blant de største sammenlagtfavorittene var Primož Roglič og fjorårsvinner Egan Bernal (hvis lag stilte uten de tidligere vinnerne Chris Froome og Geraint Thomas).
Fire norske utøver deltok; Edvald Boasson Hagen, Amund Grøndahl Jansen, Alexander Kristoff og Vegard Stake Laengen.
Polyplastus
Polyplastus er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.
Utseende
Middelsstore, avlange, halvblanke, svarte eller svarte og røde gullbasser. Oversiden er uten tydelige hår, beina ikke spesielt lange. "Snuten" (clypeus) er firkantet. Pronotum har rundede sider og er grovt og spredt punktert. Dekkvingene har dype lengdefurer (punktrader), der er avrundet bakerst og dekker ikke det bakerste ryggleddet (pygidium).
Levevis
Disse artene er livlige biller som flyr i solskinn. De besøker blomster for å ete pollen.
USA-mesterskapet i friidrett 2013
USA-mesterskapet i friidrett 2013 (2013 USA Outdoor Track and Field Championships) ble arrangert på Drake Stadium i Des Moines i Iowa, fra 20. til 23. juni 2013.
Polyplastus
Utbredelse
Slekten er utbredt i sentrale deler av Afrika (Kongo, Tanzania).
USA-mesterskapet i friidrett 2013
Mesterskapet er det nasjonale mesterskapet i friidrett i USA, og fungerte også som uttak til VM i friidrett 2013 i Moskva. Hvert land kunne sende fire utøvere pr øvelse, hvorav tre kunne delta i VM. De fire beste i hver øvelse ville dermed bli tatt ut til VM, forutsatt at de oppfyller A- eller B-kravene til VM 2013, som f.eks var 10,15 / 10,21 på 100 meter for herrer og 11,28 / 11,36 for kvinner.
Kvinner
Fargekode:.
Montana Møbler
Montana er et dansk møbelfirma som ble grunnlagt av forretningsmann og kunstsamler Peter Joakim Lassen i 1982.
Design og produksjon
Montana produserer i tillegg til reolsystemer, skap, bord og stoler som f.eks. Verner Pantons Tivolistol. Firmaet har også produsert utstillingsrom som Montanasalen for Det Kongelige Bibliotek i København.
Design og produksjon foregår til daglig i Hårby på den danske øya Fyn. Siden 2009 har Montana hatt sin danske marketingsavdeling i Pakhus 48 i Københavns Frihavn. Montanas største markeder ligger pr. 2013 i de nordiske landene samt i Benelux, Sveits og Tyskland.
Hans Jørgen Reutz Synnestvedt
Hans Jørgen Reutz Synnestvedt (født 20. april 1777, død 12. juni 1841) var en norsk offiser, veimester og stortingsmann.
Montana Møbler
Montanas Litteraturpris
I samarbeide med Dagbladet Information og Testrup Højskole utdeler Montana årlig Montanas Litteraturpris til en nyskaper innenfor sin genre.
Hans Jørgen Reutz Synnestvedt
Synnestvedt var født i Norddal, der faren som var offiser drev en gård. Han var pasje ved hoffet i København i en periode. Senere steg han i gradene til kaptein og ble utnevnt til veimester for både Romsdals amt og Søndre Trondhjems amt.
Synnestvedt var 1. representant fra Romsdals amt på Stortinget 1815-16. Han var medlem av ti komiteer, blant annet av komiteen for geografisk oppmåling og komiteen som forhandlet om matrikkelloven.
Han døde på Hopsøya i Hitra på en embedsreise.
Paderborn domkirke
Domkirken i Paderborn (tysk: Paderborner Dom, offisielt Hohe Dom St. Maria, St. Liborius, St. Kilian) er en domkirke i sentrum av den tyske byen Paderborn, og den er byens kjennemerke. Den er viet til jomfru Maria, St. Kilian og St. Liborius. ​
Historie
Da pave Leo III møtte Karl den store i 799 stod det en kirke på stedet domkirken står i dag. Kirken ble så gjentatte ganger ødelagt i brann og gjenoppbygd. Dagens domkirke ble gjenoppbygget i romansk-gotisk stil på 1200-tallet.​ Den eldste delen av kirken fra denne gjenoppbyggingen er det karakteristiske vesttårnet som er 93 meter høyt. Deler av kirken stammer fra 1000- og 1100-tallet.
Arkitektur
Kirken er en hallkirke, en type kirkebygning som var utbredt i Tyskland under gotikken. Den er 104 meter lang og 52 meter bred.
Helge Oland
Helge Oland er en norsk volleyballspiller som spiltefor OSI i Mizunoligaen i sesongen 2019-20. Oland er digaonalspiller, og tok hele 164 poeng for OSI i sesongen 2019-20, deres første i Mizunoligaen. . Oland var ikke en del av OSI-laget i sesongen 2020-21.
Terminal (album)
Terminal er et studioalbum fra det norske gothic metal-bandet Ancestral Legacy, utgitt av plateselskapet norske Whispering Voice Records, 20. september 2014.
Gradstegn
Gradstegn, også kalt distinksjoner, er insignier som viser en persons rang innenfor en virksomhet, slik som militærvesenet, politiet eller andre uniformerte, hierarkiske organisasjoner.
Terminal (album)
Det er det første albumet spilt inn med den meksikanske sangeren Isadora Cortina.
Gradstegn
Også sivile virksomheter, vaktselskaper, flyselskaper og rederier bruker distinksjoner på personellets uniformer.
Belgisk toppdivisjon i fotball 2018–2019
Mesterskaps sluttspill
Poengene som ble oppnådd i løpet av den ordinære sesongen ble halvert (og rundet opp) før sluttspillet startet. Lagene startet dermed med følgende poeng før sluttspillet. Genk 32 poeng, Club Brugge 28, Standard Liège 27, Anderlecht 26, Gent 25 og Antwerpen 25. Poengene til Genk, Standard Liège, Anderlecht og Antwerpen ble rundet opp. I tilfelle noen lag havnet på lik poengsum etter sluttspillet, blir halvpoenget trukket fra disse lagene.
Europa League playoff
Gruppe A av sluttspillet bestod av lagene som plasserte seg som nummer 7, 9, 12 og 14 i løpet av den ordinære sesongen og det første og tredje plasserte laget i kvalifiseringsposisjonene i 2. divisjon 2018/19. Lagene som avsluttet på plass nummer 8, 10, 11, 13 og 15 fikk selskap av det andre plasserte laget i kvalifiseringsposisjonene i 2. divisjon 2018/19 i gruppe B.
Semifinale
Vinnerne av begge play-off gruppene spilte én kamp om retten til å spille mot det fjerde plasserte laget i mesterskapssluttspillet om en plass i Europaligaen. Denne kampen ble spilt på hjemmebanen til det høyest rangerte laget i den ordinære sesongen.
Litle Kjerringvatnet
Litle Kjerringvatnet (lulesamisk: Unnep Áhkásjjávrre) er en liten innsjø i Hamarøy kommune i Nordland. Den ligger vest for Store Kjerringvatnet.
Belgisk toppdivisjon i fotball 2018–2019
Finale
Vinneren fikk en plass i Europa League tredje kvalifiseringsrunde.
Toppscorer
Ved sesongens slutt.
Flest assists
Ved sesongens slutt..
Glover Island
Glover Island er ei øy ved sørkysten av Grenada i Karibia. I 1920-årene var øya base for hvalfangst drevet av det norske hvalfangstselskapet Grenada.
Øya kalles også Ramier Island, fra fransk Île des Ramiers, etter antillduen som forekommer på øya. Den dekker ca. 4 hektar.
Hvalfangst
Hvalfangsten i Vest-India hadde foregått fra åpne robåter. De første forsøkene på kommersiell hvalfangst kom på 1920-tallet. Banksjef C.V.C. Horne i Commercial Bank kjøpte Glover Island og brukte øya som base for fangst fra småbåter. Horne ville utvide driften og få i gang moderne fangst. Norsk hvalfangstnæring ble kontaktet.
Vinteren 1923–24 reiste Otto Sverdrup til Vest-India for å undersøke hvalbestanden. Den 26. juli 1924 deltok Sverdrup i stiftelsen av hvalfangstselskapet Grenada. Disponent var Halfdan Bugge i Oslo-firmaet Winge & Co. I oktober 1924 begynte byggingen av en hvalfangststasjon med hvalkokeri på Glover Island, i tide til fangstsesongen som startet i januar 1925. I 1925 drev to norske dampbåter fangst, året etter tre. På land arbeidet det 70 personer, inkludert ti nordmenn og seks fra USA.
Det ble tatt knølhval. Myndighetene krevde at hele dyret ble utnyttet. I tillegg til hvalolje for eksport, ble kjøtt solgt på Grenada og av restene av skrottene ble det framstilt gjødsel. Stasjonen var i drift i to sesonger, som varte fra januar til april. I 1925 ble det tatt 105 dyr, i 1926 72.
Sviktende hvalbestand og overgang til flytende hvalkokerier medførte at det ble slutt på hvalfangsten fra Glover Island. Det økonomiske resultatet av virksomheten det norske selskapet drev var dårlig. Refinansiering lykkes ikke og hvalfangerselskapet Grenada ble avviklet med tap for aksjonærene. Anlegget på Glover Island ble demontert i 1929. Deler av det ble flyttet til Blomvåg i Hordaland. Gjenstander fra hvalfangstvirksomheten er bevart ved Grenada National Museum.
Fanny Løvenskiold
Fanny Løvenskiold (født Francisca Veronika Johanne Josephine friherreinne von Seckendorf-Aberdar  1807, død 1873) var overhoffmesterinne hos dronning Josefine av Norge og Sverige.
Hun var datter av bayersk statsråd, president og riksråd Johan Carl August Max friherre von Seckendorf-Aberdar og Magdalene von Hummer. Hun giftet seg i 1827 i München med Severin Henrik Ernst Løvenskiold (død 1867), eldste sønn til stattholder Severin Løvenskiold, hoffsjef hos kong Oscar I.
Leirtøy
Leirtøy eller leirgods er den vanligste formen for bruks-keramikk·. Kjent siden oldtiden i de fleste kulturer og i mange ulike lokale varianter, glasert eller uglasert. Den vanligst forekommende leire som benyttes er blåleire, den har et stort innhold av jernoksid, noe som gir en rødlig farge på godset ved brenning. Lyse leirsorter har oftest et høyere innhold av kalk og enyttes blant annet til fajanse. Leirtøy brennes opptil ca 1020°C, ved høyre temperatur smelter leiren.
Skagafjorden
Skagafjorden er en fjord på Dønna i Nordland. Fjorden strekker seg 7,5 kilometer nordøstover til grenda Hølen i bunnen av fjorden.
Charles Chuka
Charles Chuka (født 24. juni 1953, død 26. august 2021) var en malawisk økonom, som fra april 2012 til april 2017 var sentralbanksjef i Malawis sentralbank (Reserve Bank of Malawi). Som sentralbanksjef var han også formann for Association of African Central Banks. Chuka overtok som sentralbanksjef i april 2012, og har gjennomført reformer for å øke mengden utenlandsk valuta i Malawi.
Utdanning og yrkeserfaring
Han tok forskningsgraden Master of Philosophy innen pengeøkonomi ved University of Glasgow, og hadde en Bachelor of Social Science-grad fra University of Malawi, innen samfunnsøkonomi og sosiologi.
Skagafjorden
Fjellet Dønnamannen på 858 meter over havet ligger på sørsiden av fjorden.
Charles Chuka
Utdanning og yrkeserfaring
Han hadde også tidligere jobbet ved sentralbanken, hvor han ble ansatt i 1979, og jobbet i flere ulike avdelinger der. Blant annet var han leder for sentralbankens avdeling Economic Services. Han jobbet i Verdensbanken i Washington fra 2003 til 2009, som seniorrådgiver for direktøren som representerte 22 afrikanske sentralbanker. Fra 2010 til 2012 var han administrerende direktør for Malawi Telecommunications Limited (MTL), Malawis statlige telekommunikasjonsselskap.
Skagafjorden
Fv828 går langs sørsiden av fjorden.
Charles Chuka
Utdanning og yrkeserfaring
I april 2012 overtok han etter Perks Ligoya som sentralbanksjef for Malawis sentralbank. Da hans periode utløp overtok Dalitso Kabambe stillingen.
Päivi Salo
Päivi Salo (født 31. januar 1974 i Orimattila), finsk kvinnelig ishockeyspiller som deltok i de olympiske vinterleker 1998 i Nagano.
Salo vant en olympisk bronsemedalje i ishockey under vinter-OL 1998 i Nagano. Hun var med på Finlands kvinnelandslag i ishockey som kom på tredjeplass i ishockeyturneringen for damer bak USA og Canada. Det var første gangen ishockey for damer var med på det olympiske programmet. Seks nasjoner deltok. Finland kom på tredjeplass i gruppespillet og fikk dermed spille bronsefinale mot Kina som ble nummer fire i gruppespillet. Finland vant bronsefinalen med 4-1.
Den bergenske kongevei (Ringerike)
Den bergenske kongevei over Krokskogen til Ringerike (landskapet) sto ferdig i 1805, men den ble først offisielt åpnet i 1807. Veien er også kjent som «Eventyrveien over Krokskogen», Gamle Ringeriksvei og Krokskogveien blant annet. Kongevei ble den imidlertid først i 1826, da veien over Krokskogen offisielt tok over etter den bergenske kongevei via Gjelleråsen, Nittedal og Hakadal til Hadeland. Statusen som hovedvei mellom Oslo og Ringerike opphørte over Krokskogen da den nye veien over Sollihøgda sto klar omkring 1858. Dagens stamvei til Bergen er Europavei 16, som går via Valdres til Vestlandet.
Historisk opphav
Kong Magnus Lagabøte reiste over «Kroka skog» i 1276, men lite annet er kjent fra ferden. Den første skriftlige beretningen om veien over Krokskogen stammer fra biskop Jens Nilssøns reise til Ringerike den 2. september i 1594, men det er uklart akkurat hvor denne ferden gikk i landskapet. Oslobispen gjentok reisen i 1597, men det er uklart om han fulgte samme trasé som i 1594. I årenes løp ble det anlagt mange veier på Krokskogen, spesielt i forbindelse med kølakjøring til Bærums Verk fra 1610 og framover. Kølabonnene viser at mye av transporten må ha fulgt den traseen som senere ble til kongevei. Etter hvert ble det behov for en bedre forbindelse mellom Christiania og Ringerike. I 1786 besluttet dessuten myndighetene at hovedveiene i Norge skulle være kjørbare med hest og kjerre.
Fra Lommedalen til Sundvollen
Generalveiintendant Peder Anker kjempet opprinnelig for at den nye veien over Krokskogen skulle følge traseen via Sørkedalen og Stubdal i Åsa, fordi bakkene der var slakkere, men slik ble det altså ikke. I 1791 besluttet han å bygge ut strekningen fra Øvre Jonsrud i Lommedalen til Sundvollen i Hole. Anker ble ved kongelig resolusjon av 6. november 1801 bemyndiget til å ha oppsyn med veibyggingen. Veien sto klar i 1805 og bar preg av lange, rette strekninger, som i større grad enn i dag fulgte terrengets bølgende landskap. Bøndene langs veien ble pålagt vedlikeholdet. Fra Jonsrud går veien videre via Langebru, Steinsvollen, Benteplassen, Midtskogen og Bruløkka på Krokskogen og til Kleivstua. Der passerer den cirka 1,5 km fra Kongens utsikt, før veien stuper ned Krokkleiva til Sundvollen. Mellom Kleivstua og Sundvollen ble det anlagt ny bilvei i 1966, kalt Dronningveien. Den nye veien passerer blant annet Kronprinsens utsikt og Nordkleiva på ferden.
Fra Sundvollen til Hadeland
Fra Sundvollen gikk veien videre til Norderhov langs Åsaveien på østsiden av Steinsfjorden, via Åsa, til den gamle storgården Hesleberg ovenfor Norderhov kirke og like oppunder gravfeltet på Stavhella. En annen rute fra Sundvollen gikk med ferge over Kroksund og via Gamleveien i Hole over Gjesvalåsen til Vik og videre til storgården Stein og over Steinsletta og ned Botilrudbakken og videre opp til Norderhov kirke og Hesleberg. Fra Hesleberg går veien videre langs Hadelandsveien over Lisletta til Klekken og opp til Smeden og Bølgen i Haugsbygd. Derfra videre gjennom Åsbygda og via Gamleveien til dele mot Jevnaker kommune.
Dagens forhold
Noen steder er kongeveien synonym med Pilegrimsleden. Fortsatt er den gamle kongeveien over Ringerike både synlig og farbar de fleste steder, for ikke å si eneste farbare vei for noen. Over Krokskogen er veien stengt med bom og ferdsel med motoriserte kjøretøy er kun tillatt etter avtale med oppsitterne. Skiturister, syklende og gående kan ferdes fritt. Den gamle ferdaveien mellom Sundvollen og Åsa er lite utbedret og følger i stor grad traseen fra tidlig på 1800-tallet fram til Grantopp. Ved Grantopp og Tolpinrudsvingen er veien lagt i tunnel og veien utbedret fram til Hesleberg. Videre er veien noe utbedret over Lisletta og mellom Lisletta og Klekken utbedres den i disse dager (2013). Fra Klekken og opp til Bølgen er det bygget ny vei. Den gamle gikk opp Ferdenmarka, men denne brukes nå kun som tilkomstvei for boligfeltene i området. Fra Bølgen og gjennom Åsbygda til Åsbygda skole er veien også utbedret, men stort sett kun i bredden. Fra Åsbygda skole og via Gamleveien til dele mot Jevnaker er veien kun i svært liten grad utbedret, med det er bygget en ny vei som erstatning for denne strekningen litt nedenfor i lia.
Presidentvalget i USA 1924
Presidentvalget i USA 1924 var det 35. presidentvalget i USAs historie. Valget fant sted den 6. november 1928, og valgte Calvin Coolidge og Charles G. Dawes som henholdsvis president og visepresident, for perioden 1925–1929. Coolidge hadde vært president siden Warren G. Hardings død i 1923, og på den tid hadde Coolidge rukket å bli svært populær. Demokratene nominerte John W. Davis og Charles W. Bryan, og på tross av at Robert M. La Follette sr. gjenopplivet det gamle Progressive Party fra 1912 (som tok mange republikanske stemmer den gangen), var Coolidge overlegen i sin seier. At Davis var konservativ førte dessuten til at mange demokrater stemte på sentrumsorienterte La Follette, slik at partisplittelsen ble noe annerledes enn forventet.
Knut Elias Taraldset
Knut Elias Taraldset (født 27. september 1931 i Sel, død 25. januar 2007 i Oslo) var en norsk diplomat og ambassadør.
Han vokste opp på Sel (kommune) i Gudbrandsdalen hvor hans far Nils Taraldset (1897–1971) var prest og på Eidsvoll. Etter examen artium 1950 ved Eidsvoll landsgymnas og magistergrad i statsvitenskap fra Universitetet i Oslo i 1958, tok han utenriksdepartementets aspirantkurs i 1959. Han studerte ved Forsvarets høgskole på 1980-tallet. Taraldset var blant annet Norges ambassadør til Zimbabwe, Tsjekkoslovakia og Island.
Taraldset var kommandør av St. Olavs Orden (1997).
Ole Schare
Ole Toresen Schare (født 31. desember 1766, død 21. januar 1829) var en norsk embedsmann og stortingsmann fra Øvre Eiker i Buskerud.
Schare var født på gården Skara i Øvre Eiker, der faren drev et gårdsbruk. Sellv reiste han til Danmark og tok dansk juridisk eksamen i 1791, og arbeidet deretter som prokurator ved både under- og overretten i Norge fra 1792. I 1802 fikk han stilling som byfogd i Kristiansund. Han utmerket seg da byen forsvarte seg mot britiske angrep i ufredsårene 1807-14.
Brukdown
Brukdown er en sjanger innen belizisk musikk.
Ole Schare
Schare representerte valgkretsen Kristiansund og Molde på Stortinget 1815-16. Han var medlem av Lagtinget, riksretten og fire komiteer.
Brukdown
Den mest kjente utøveren og innovatøren innen brukdown er Wilfred Peters, som ses på som noe av et nasjonalikon i Belize. Ordet brukdown kan komme fra «broken down calypso», en referanse til likhetene mellom brukdown og kalypsomusikken fra Trinidad og Tobago. De nære båndene mellom Jamaica og Belize har også ført til påvirkning fra mentomusikken.
Ole Schare
I 1820 ble Schare suspendert fra byfogdembedet på grunn av mangel i kassen til byfogden. Tre år senere ble han fradømt embedet, på grunn av embedsførselen. 27. juli 1824 ble han dømt til å betale saksomkostninger. Samtidig ble han sett i fengsel på festningen i Trondheim, der han måtte sitte til 6100 spesiedaler var innbetalt. Dommene ble stadfestet i høyere rettsinstanser, til slutt av Høyesterett 18. mai 1826.
Brukdown
Brukdown er en kreolsk blanding av europeiske harmonier, afrikanske rytmer med mange synkoper og et call and response-format og lyriske elementer hentet fra urbefolkningen i området. I sin moderne form er brukdown en landlig folkemusikk, spesielt knyttet opp mot tømmerhogstleirene i innlandet. Musikken er sjelden innspilt.
Tradisjonelle instrumenter i brukdown er banjo, gitar, trommer, dingaling bell, trekkspill og et kjevebein fra esel som spilles ved at man fører en pinne opp og ned langs tannrekken.
Grethe Bjørlo
Grethe Westergaard Bjørlo (født 9. mai 1932 i Ålesund) er en norsk lærer og politiker (Ap). Hun var fylkesordfører i Møre og Romsdal fra 1992 til 1995. Hun var medlem av Ålesund bystyre i en årrekke og var spesielt engasjert i helsepolitikk. Hun har også vært med i sentralstyret i Kommunenes Sentralforbund og i arbeidsutvalget der. I to perioder var hun vararepresentant til Stortinget, først i 1969-1973 og deretter fra 1997-2001. Hun var leder av styret for Statens edruskapsdirektorat 1987-1988 og for Rusmiddeldirektoratet 1989-1995. Hun var også medlem av Statoils bedriftsforsamling. Bjørlo trakk seg ut av politikken i 2007.
Liisa-Maria Sneck
Liisa-Maria Sneck (født 10. november 1968 i Helsingfors), finsk kvinnelig ishockeyspiller som deltok i de olympiske vinterleker 1998 i Nagano.
Sneck vant en olympisk bronsemedalje i ishockey under vinter-OL 1998 i Nagano. Hun var med på Finlands kvinnelandslag i ishockey som kom på tredjeplass i ishockeyturneringen for damer bak USA og Canada. Det var første gangen ishockey for damer var med på det olympiske programmet. Seks nasjoner deltok. Finland kom på tredjeplass i gruppespillet og fikk dermed spille bronsefinale mot Kina som ble nummer fire i gruppespillet. Finland vant bronsefinalen med 4-1.
Karl Markovics
Karl Markovics (født 26. august 1963) er en østerriksk skuespiller og filmregissør. Han har hatt både teaterroller og filmroller og medvirket i Tv-serier.
I Norge er Markovics kanskje best kjent for rollen som Curt Bräuer i filmen Kongens nei. Markovics ble tildelt Amandaprisen i 2017 for beste mannlige birolle.
EM i moderne femkamp 2007
EM i moderne femkamp 2007 (europamesterskapet i moderne femkamp) ble arrangert i Riga i Latvia i 2007.
Sangbolle
En sangbolle (tibetansk: འགྱུར་མེད་རིང་གོང,༌ wylie:  'gyur med ring gong, THL: gyurmé ringong), også kjent som tibetanske syngende boller, himalayiske boller eller suzu gong, er en type bjelle, som spesifikt er klassifisert som en stående bjelle. I stedet for å henge invertert eller tilknyttet et håndtak, sitter syngende boller med bunnen hvilende, og vibrerer for å produsere en lyd karakterisert av en grunnfrekvens og vanligvis to hørbare overtoner (andre og tredje frekvens).
Moderne utvikling
Sangboller blir fortsatt produsert på en tradisjonell måte så vel som med moerne produksjonsteknikker. Nye boller kan være enkle eller dekorerte. Enkelte ganger kan de være påført en religiøs ikonografi og spirituelle motiver og symboler, slik som det tibetanske mantraet Om mani padme hum, bilder av buddhaer og Ashtamangala (de åtte lovende buddhistiske symboler).
Nye sangboller er laget med to prosesser. Hamring for hånd er den tradisjonelle måte å skape sangboller som fortsatt er i bruk for å lage nye boller. Den moderne metode er ved sandstøpning og ved deretter bruke en maskinell dreiebenk. Dreiebenker kan bare brukes ved sangboller av messing, så de er laget med moderne teknikker og moderne messinglegering.
Petra Vaarakallio
Petra Maria Pauliina Vaarakallio (født 17. juni 1975 i Helsingfors), finsk kvinnelig ishockeyspiller som deltok i de olympiske vinterleker 1998 i Nagano.
Vaarakallio vant en olympisk bronsemedalje i ishockey under vinter-OL 1998 i Nagano. Hun var med på Finlands kvinnelandslag i ishockey som kom på tredjeplass i ishockeyturneringen for damer bak USA og Canada. Det var første gangen ishockey for damer var med på det olympiske programmet. Seks nasjoner deltok. Finland kom på tredjeplass i gruppespillet og fikk dermed spille bronsefinale mot Kina som ble nummer fire i gruppespillet. Finland vant bronsefinalen med 4-1.
Fukushima (Fukushima)
Fukushima (japansk: 福島市 – Fukushima-shi, oversatt: «den gode rikdommens øy») er hovedstaden i det japanske prefekturet Fukushima, som ligger i Tōhokuregionen.
Byen ligger i den nordlige delen av Nakadōri. Fukushima består i dag delvis av de tidligere distriktene Shinobu og Date, og en del av det tidligere Adachi-distriktet.
Athens (Georgia)
Athens er en by i Clarke County i delstaten Georgia i USA. I 1991 sammensmeltet myndighetene i Athens og Clarke County slik at byen/fylket fikk en kollektiv myndighet som har autoriteten til både en by og et fylke. Byen og fylket fremstår dermed som en felles administrativ enhet og det offisielle navnet til by-fylket er Athens-Clarke County. Ifølge folketellingen i 2010 hadde det konsoliderte by-fylket en samlet befolkning (ekskludert Winterville og deler av Bogart) 115 452 innbyggere; hele fylkets befolkning var på 116 714. Athens er den 6. største byen i innbyggertall i Georgia og den største byen i Athens-Clarke County storbyområdet som hadde en befolkning på 192 541 i 2010. University of Georgia er lokalisert i byen.
Athens er oppkalt etter hovedstaden i Hellas, Athen, på grunn av at det var her akademiet til Platon og Aristoteles var lokalisert.
Blårev-dommen
Blårev-dommen er en dom avsagt av Høyesterett i 1938, og publisert i Rt. 1938 s. 602.
Saken
En kjøper hadde kjøpt blårev, mink og sølvrev fra Nord-Amerika til en pelsfarm. Blårevene viste seg å ha innvollsmark og skabb. De var ikke kontraktsmessige. Kjøper reklamerte på de først ankomne blårevene, beholdt mink og sølvrev og hevet kjøpet for resten av dyrene og krevde tilbakebetalt pengene for blårevene samt kostnader til frakt og karantene. Selger kunne ved tilbørlig aktsomhet ved sending av dyrene ha oppdaget tilstanden til blårevene og gitt beskjed, så kjøpet kunne blitt hevet før fraktomkostninger etc. tilkom. Selger anførte at kjøper ved adgang til å heve kontrakten ville få en berikelse fordi pelsdyrmarkedet sank akkurat ved hevingen.
Høyesteretts dom
Men kontraktsbruddet (mangel og brudd på lojalitetsplikt ved å ikke si ifra om tilstanden til dyrene – en tilstand kjøper burde eller måtte vite om, synbar ved sending fra Amerika) var såpass grovt at kjøper kunne heve hele kontrakten og få erstattet sin negative kontraktinteresse. (Noen mener det er den positive kontraktinteresse som tilkjennes erstattet.)
Dommen omtales blant annet i lærebøker i avtalerett.
Needles Lighthouse
Needles Lighthouse er et fyrtårn i The Needles på Isle of Wight i Storbritannia. Det ble bygget av Trinity House i 1859 og kostet 20 000 pund. Det er bygget i granitt, er 33,25 meter høyt og er sirkelrundt med vertikale sider.
Ekraelva (Asker)
Ekraelva, også kalt Filtvetelva, er ei elv og et vassdrag ved Filtvet sørøst på Hurumlandet i Asker kommune (tidligere i Hurum kommune). Ekraelva er det syvende største vassdraget i Asker kommune, med et nedbørsfelt på rundt 13,4 kvadratkilometer og et årlig tilsig på rundt 9,35 millioner kubikkmeter.
Navnet
Ekraelva har tidligere også blitt omtalt som Bjørnstadelven og Bjørnstad bæk, etter Bjørnstad-gårdene som ligger nordøst for elven om lag en kilometer nord for Filtvet. Elvestrekket nedenfor Husebyvannet har blitt omtalt som Husebyelva.
Elveløp og innsjøer
Ekraelvas øverste kilder kommer fra Svartvann, som ligger innunder vestsida av Nilsåsen, og fra tjernet Ausene, som har utløp både nordover til Stikkvannet og sørover til Aklangen. Ved Ausene møtes forøvrig nedbørsfeltene til tre av Hurumlandets største vassdrag, der Sætreelva renner mot nordøst fra Stikkvann, Tofteelva renner mot sør fra Rødvann, og Ekraelva renner mot sørøst fra Aklangen.
Elva har to hovedløp. Det vestre løpet renner sørover fra Aklangen, og ned i det lille vannet ved navn Fjellfiske. Det østre løpet renner sørover fra Svartvann via Lille Husebyvannet inn i Husebyvannet, som er regulert, og benyttes som drikkevannskilde for Filtvet vannverk. De to hovedløpene renner sammen i dalen ovenfor gården Eik. Ved Eik møtes også flere bekker. En bekk som kommer fra vest drenerer området rundt Røstad og området rundt Siljukollen. En bekk fra nord drenerer myrene og de små dalene rundt Eik.
Nedenfor Eik kaster Ekraelva seg utfor i fosser og stryk. Nord for gården Røttervoll er det en stor forkastning i berggrunnen, som har oppstått i permtida, i forbindelse med den vulkanske aktiviteten ved Husebykollen. Forkastningen kan tydelig sees ved at elva her renner i to, motstående vinkelrette svinger i den harde berggrunnen, og høydeforskjellen i forkastningskanten har ført til at elva her danner en foss. Gjennom forkastningssprekken får elva her også tilførsel fra en sidebekk som kommer fra gården Huseby og en del store myrområder i nord, slik at vannføringa øker betraktelig nedenfor dette punktet. Strekninga herfra ned til utløpet i fjorden regnes som elvas hovedløp, og er rundt 2,4 kilometer langt.
Videre sørover og østover renner elva gjennom vekslende bekkekløfter og trange ravinedaler med leirjord fram til utløpet i fjorden. Fra Bjørnstad og sørover er elveløpet stedvis menandrert. Dette området har også mye kvikkleire, og det har gått flere ras langs elva.
Kulturhistorie
I likhet med mange andre elver i Hurum ble vannkrafta i Ekraelva utnytta til oppgangssag og sagbruk fra 1500-tallet og utover. Bøndene på gårdene Bjørnstad og Filtvet dreiv omfattende sagbruk her, og utskiping av trelast fra Ekrebukta danna det første grunnlaget for tettbebyggelsen som etter hvert ble til til tettstedet Filtvet i andre halvdel av 1700-tallet. Tettstedet ble tidligere kalt Bjørnstadstranda/Filtvetstranda.
Rigmor Dahl Delphin
Delphins Oslo-bilder fra frigjøringsdagene 1945 dannet grunnlag for Yngvar Ustvedts bok  Frigjøringen i bilder. Arkivet etter hennes virke i Alle Kvinner, bestående av ca. 2000 negativer, ble i 2005 overdratt fra Gyldendal Norsk Forlag til Oslo Bymuseum.
Stuping under Sommer-OL 2008 – 3 meter menn
Herrenes 3 meter i stup under Sommer-OL 2008 fant sted fra 18. til 19. august 2008 på Beijing nasjonale vannsportsenter.
Sankta Synneva-hornet
Sankta Synneva-hornet er et fjell mellom Nordpollen i Stad kommune og Eldevika i Kinn kommune i Nordfjord. Toppen ligger 689,1 meter over havet og ligger i Kinn, nær grensa til Stad.
Ext2
ext2 eller second extended filesystem («det andre utvidede filsystem») er et POSIX-kompatibelt filsystem for Linuxkjernen. Det ble opprinnelig utviklet av den franske programvareutvikleren Rémy Card, og ble lansert den 13. mars 1993 i versjon 0.99.7 av Linuxkjernen. ext2 var en erstatning for extended file system (ext); i Linuxdistribusjoner konkurrerte det i begynnelsen filsystemet xiafs, men ble etter hvert ledende. Dets metadatastruktur var inspirert av det tidligere Berkeley Fast File System i Berkeley Software Distribution (BSD).
EM i troppsgymnastikk 2006
Europamesterskapet i troppsgymnastikk 2006 for senior ble arrangert 4. november 2006, i Ostrava i Tsjekkia. Dette mesterskapet var for klubblag, ikke for landslag.
Ext2
ext2 var standard i de fleste Linuxdistribusjoner, deriblant Slackware, Debian, Red Hat Linux og SUSE Linux, og det første kommersielt anerkjente filsystemet for Linux. Støtte for ext2 finnes også i GNU Hurd, MINIX 3, FreeBSD, ReactOS, MiNT, Microsoft Windows og Mac OS X. ext2 brukes lite i dag; det har stort sett blitt erstattet av det journalførende filsystemet ext3 som ble lansert i 23. november 2001 i versjon 2.4.15 av Linuxkjernen. Dette har i sin tur blitt erstattet av ext4, som ble lansert 21. oktober 2008 i versjon 2.6.28 av Linuxkjernen. ext2 benyttes likevel fortsatt på lagringsmedia med flashminne (slik som Secure Digital og minnepinner) fordi mangelen på en journal øker ytelsen og minimaliserer antall skrivinger (flashminne har et begrenset antall skrivesykluser). Linuxkjernen støtter imidlertid en journalløs modus av ext4 som sørger for fordeler som ikke finnes i ext2.
Avhengig av størrelsen på blokkene, hadde ext2 støtte for harddisker på maksimalt 2–32 tebibyte (TiB), og for datafiler med maksimal størrelsesorden på mellom 16 gibibyte (GiB) og 2 tebibyte (TiB). ext2 støttet lagring av datafiler med rett dato innenfor tidsrommet 14. desember 1901 og 18. januar 2038 i den gregorianske kalenderen.
EM i troppsgymnastikk 2006
Konkurranseformen var teamgym, slik at det konkurreres sammenlagt i frittstående, tumbling og trampett.
Tor Andersen (programleder)
Samtidig som Andersen jobbet i P4, ledet han underholdningsprogrammet Og ikke nok med det på TV 2 i 1995, sammen med Madeleine Cederström. I 1996 ledet han programmet Røde Kors-lotteriet på TV 2.
Etter at han ga seg i P4, startet Andersen opp nettstasjonen Ordentlig Radio, der flere norske artister er medeiere. Andersen var involvert i kanalen mens han jobbet frilans for P4, noe som fikk P4-sjef Kalle Lisberg til å reagere. I 2014 kom stasjonen også på DAB. I Ordentlig Radio leder Andersen morgensendingen og Musikkpraten, i tillegg til å være daglig leder og redaktør. I 2018 fikk han NOPAs formidlingspris for sitt arbeid med å presentere norsk musikk gjennom Ordentlig Radio.
Tor Andersen har arbeidet for Fredriksstad Blad, Nordstrands Blad, Liberalt Forum og i reklamebyrå før han begynte i P4 og TV2. Andersen har også en fortid som produsent i NRK radio og som redaktør for Radio Fredrikstad, før han begynte i P4.
I 1995 ble Andersen valgt inn i kommunestyret i Sarpsborg som eneste representant for Venstre. Han har også vært ansvarlig for Fredrikstad-revyen «Ikke et vondt ord om Sassjbårr». Han har to vinkler fra kystartilleriet.
Wollert Konow (1779–1839)
Wollert Konow (født 8. november 1779, død 3. oktober 1839) var en norsk handelsmann og stortingsmann fra Bergen. Konow var sønn av kjøpmannen Friedrich Ludwig Konow (1746–98) og Anna Hedvig Rieck (1756–1810) og bror av August og Thomas Konow. Han giftet seg med Cecilie Catharina Krogh (1777–1821) i 1800.
Konow var stortingsmann for Bergen 1815–16 og 1827–28. Han døde i Venezia.
Han var far til Carl Konow (1806–76) og Wollert Konow (1809–1881), og farfar til Harald Georg Christian Konow (1841–83), Wollert Konow (S.B.) (1845–1924) og Wollert Konow (H) (1847–1932).
Call and response
Call and response er et mønster i musikk hvor to distinkte fraser følger etter hverandre, vanligvis utført av ulike musikere. Den andre frasen fremstår som en direkte replikk til den første, og man finner dette som et grunnelement i mange ulike musikktradisjoner. Først synger en forsanger en setning, så gjentar de andre/koret setningen
Pernille Harder
Pernille Harder er navnet til flere personer:
Call and response
Populærmusikk
Fenomenet med call and response er utbredt i moderne vestlig populærmusikk, i stor grad fordi denne er så tungt påvirket av afrikanske forløpere. Tre eksempler på dette er The Whos sang My Generation, Black Dog av Led Zeppelin og The Pogues' Fairytale of New York. Det området innen sekulær musikk hvor vi ser dette mest tydelig er innen blues hvor den vanligste 12-taktsformen er et AA'B-mønster hvor AA' er call-et (med en liten variasjon i andre omgang), mens B er response-et. Hver av A og B-delene kan i noen tilfeller også bestå av kortere call and response-er.
Spørsmål og svar i indisk klassisk musikk
En bestemt del av den klassiske musikken fra India er kjent som sawaal-jawaab, som kan oversettes til «spørsmål-svar». Dette er primært en instrumentalteknikk, og fremføres av to musikere hvor den ene presenterer et melodisk og rytmisk utfordrende riff som så enten gjentas eller bygges ut av den andre.
Brembo
Brembo kan vise til:
Maria Selin
Maria Helena Selin (født 8. september 1977 i Helsingfors) er en finsk ishockeyspiller som deltok i Vinter-OL 1998 i Nagano.
Selin vant en olympisk bronsemedalje i ishockey i Vinter-OL 1998 i Nagano. Hun var med på Finlands kvinnelandslag i ishockey som kom på tredjeplass i ishockeyturneringen for kvinner bak USA og Canada. Det var første gangen ishockey for kvinner var med på det olympiske programmet. Seks nasjoner deltok. Finland kom på tredjeplass i gruppespillet og fikk dermed spille bronsefinale mot Kina som ble nummer fire i gruppespillet. Finland vant bronsefinalen med 4-1.
Omphreoides
Omphreoides er en slekt av løpebiller. Gruppen lever i Afrika og Asia.
Verdenscupen i skihopping 1985/86
Verdenscupen i skihopping 1985/86 var den syvende verdenscupsesongen i skihopping. Sesongen startet 7. desember 1985 i Thunder Bay og avsluttet 23. mars 1986 i Planica. Finnen Matti Nykänen vant verdenscupen sammenlagt, mens Østerrike vant nasjonscupen.
Omphreoides
Utseende
Middelsstore (ca. 10 millimeter), slanke, litt flate, blanke, svarte løpebiller. Hodet er langt og smalt, blankt, med smale kjever (mandibler), nokså små¨fasettøyne og skarpe lengdefurer i pannen. Pronotum er rundet, litt lengre enn bredt, mye smalere enn de jevnbrede dekkvingene og omtrent så bredt som hodet. Dekkvingene har fine punktstriper og ender i en spiss tann. Beina er slanke.
Utbredelse
Artene er kjent fra Madagaskar.
Jens Christian Samsing
Jens Christian Samsing (født 22. mai 1758 på Elgestad i Nøtterøy, død 22. mars 1829 på Tanum prestegård) var en norsk teolog og stortingsrepresentant. Han var sogneprest i Brunlanes fra 1800, ble prost i 1821.
Samsing var Laurvigs Grevskabs 1. representant til Stortinget i 1815.
Santa Montefiore
Santa Montefiore opprinnelig Santa Palmer-Tomkinson (født 2. februar 1970), er en britisk forfatter.
Hun har siden 2002 utgitt om lag en roman årlig. Fire av romanene har handling lagt til Argentina, et land hun i 1989 bodde i.
I Norge har hun solgt 75000 bøker og hadde i 2015 suksess med romanen Birøkterens datter.
Hun er gift med historikeren Simon Sebag Montefiore og har to barn.
Louis Rosenfeld
Louis B. Rosenfeld (født cirka 1965) er en amerikansk informasjonsforsker, konsulent og forfatter, mest kjent som medforfatter av boken Information Architecture for the World Wide Web.
Biografi
Rosenfeld tok sin bachelorgrad historie ved University of Michigan i 1987, og mastergrad i biblioteksvitenskap ved University of Michigan School of Information i 1990.
Finderup-bunkeren
Finderup-bunkeren er et militært bunkeranlegg beliggende i Finderup øvelsesterreng vest for Viborg i Danmark. Bunkerens offisielle navn er Bunker 7. Anlegget ble bygget på begynnelsen av 1980-tallet under Den kalde krigen. Det rå bygningsverk kostet ca. 600 millioner kroner, som ble betalt av NATO-infrastrukturmidler.
Bunkeren er bygget til å motstå treff av atomvåpen inntil en viss størrelse. Den kan operere uavhengig av tilførsler utenfra i en periode.
Anlegget ble primært bygget som krigshovedkvarter (Static War Headquarters) for NATO-kommandoen, som på dansk kaltes Enhedskommandoen og i NATO-terminologi Commander Baltic Approaches (COMBALTAP). Kommandoen hadde fredshovedkvarter i lokaliteter på Flyvestation Karup. Dessuten var der fra begynnelsen et NATO-kommunikasjonsknutepunkt i bunkeren.
I 1994 flyttet enda en NATO-avdeling inn i bunkeren; et luftoperasjonssenter kalt Combined Air Operations Center Finderup.